

**ROMÂNIA**

**JUDEŢUL MUREŞ**

**COMUNA TĂURENI**

**TĂURENI, nr. 256, Cod poştal 547600,Cod Fiscal: 5669325**

**Tel/Fax: 0265/433.712**

**E-mail:** taureni@cjmures.ro

|  |
| --- |
|  |

i

Nr.\_\_\_\_\_\_\_/ \_\_\_\_\_\_\_\_\_\_\_

**CONSILIUL LOCAL**

**PROIECT DE HOTĂRÂRE Nr.2326/23.09.2024**

**privind aprobarea procedurii de anulare a accesoriilor aferente obligațiilor bugetare principale restante la data de 31.08.2024 inclusiv, datorate bugetului local de către contribuabili pe raza administrativ teritorială a Comunei Tăureni județul Mureș**

 Consiliul Local al Comunei Tăureni ,județul Mureș,

Având în vedere:

-Referatul de aprobare nr. 2328/23.09.2024 a Primarului comunei Tăureni ,judeţul Mureş

-Raportul de specialitate nr. înregistrat sub nr. 2329/23.09.2024 prezentat de Compartimentul Buget-contabilitate ,Impozite şi Taxe, Achiziții Publice

-Avizul comisiilor de specialitate din cadrul Consiliului Local Tăureni

În conformitate cu :

- art. 4 și art. 9 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr.199/1997

- art. 5, alin.1, lit. a și alin (2), art.16 alin.(2), art 20 alin (1) lit.b) art.27, art. 30 și art.761 alin. (2) și (3) din Legea 273/2006 privind finanţele publice locale, cu modificările şi completările ulterioare

- Legea nr. 207/2015 privind Codul de procedură fiscală

- art.X din OUG nr.107 din 06.09.2024 pentru reglementarea unor măsuri fiscal-bugetare în domeniul gestionării creanțelor bugetare și a deficitului bugetar pentru bugetul consolidat al României în anul 2024, precum și pentru modificarea unor acte normative;

- prevederile art.7 alin.(13) din Legea nr.52/2003 privind transparența decizională în administrația publică, republicată,

 În temeiul art.129 alin.(2), lit(b), alin.(4) lit(c), art. 139 alin.(1), și alin.(3) lit.(c) și art. 196, alin.(1) lit(a) din Ordonanța de urgență nr.57/2019 privind Codul administrativ,

**HOTĂRĂȘTE:**

 **Art. 1. –** Se aprobă instituirea facilităților fiscale de anulare a accesoriilor/majorărilor aferente obligațiilor bugetare principale restante la data de 31.08.2024 inclusiv, datorate bugetului local de către contribuabili pe raza administrativ teritorială a Comunei Tăureni ,județul Mureș.

 **Art. 2. –** Se aprobă Procedura de acordare a facilităților fiscale de anulare a accesoriilor aferente obligațiilor bugetare principale restante la data de 31.08.2024 inclusiv, datorate bugetului local de către contribuabili de pe raza administrativ teritorială a Comunei Tăureni , județul Mureș, potrivit anexei care face parte integrantă din prezenta hotărâre și se aplică de la data adoptării prezentei până la data de 25.11.2024 inclusiv (data limită de depunere a cererii sub sancțiunea decăderii), termenul de soluționare de către organul fiscal a cererilor depuse fiind 31.12.2024).

 **Art. 3. –** Compartimentul buget-contabilitate , impozite și taxe, achiziții publice în calitate de organ fiscal local, se încredințează cu ducerea la îndeplinire a prezentei horărâri.

 **Art. 4. –** Prin grija secretarului general al comunei Tăureni , prezenta hotărâre va fi comunicată, în termenul prevăzut de lege, către: Instituţia Prefectului Judeţul Mureş, Primarul comunei Tăureni ,Compartimentul Buget-contabilitate , Impozite şi taxe ,Achiziții publice și se aduce la cunoștința cetăţenilor prin afişare la sediul Primăriei şi pe site-ul comunei Tăureni www.comunataureni.ro .

**INIȚIATOR PRIMAR**

**OLTEAN OVIDIU- PETRU**

**Avizează pentru legalitate Secretar General**

**Oltean Maria**

ADOPTARE: - consilieri în funcție : 9 - consilieri prezenţi : - voturi „pentru” : - voturi „contra” : - abţineri :

 Difuzare: - 1 ex. la dosarul de şedinţă , 1 ex. la primar ,1 ex. la Instituţia Prefectului - jud. Mureș ,-1 ex.Comp.de spec., 1 ex.afișare

Anexa la HCL nr.\_\_\_\_\_ din \_\_\_\_\_\_\_\_\_\_

PROCEDURA

de anulare a accesoriilor/majorărilor de întârziere aferente obligațiilor bugetare principale restante la data de 31.08.2024 inclusiv, datorate bugetului local de către contribuabili pe raza administrativ teritorială a Comunei, județul Mureș

1. Dispoziții generale:

(1) Prezenta procedură se aplică tuturor categoriilor de debitori, – persoane juridice, persoane fizice indiferent de forma de proprietate, asocieri și alte entități fără personalitate juridică, persoane fizice care desfășoară activități în mod independent sau exercită profesii libere, care la data de 31 august 2024 inclusiv au obligații bugetare principale restante administrate de organul fiscal local.

(2) Prin obligații principale restante la data de 31 august 2024, se înțelege:

a) obligații bugetare pentru care s-a împlinit scadența sau termenul de plată până la data de 31 august 2024 inclusiv. Sunt considerate obligații bugetare principale restante și obligațiile bugetare principale datorate de debitorul aflat în insolvență pentru care s-a împlinit scadența până la data de 31 august 2024 inclusiv, independent de existența unui tabel de creanțe sau a unui program de plată a creanțelor.

b) diferențele de obligații bugetare principale stabilite prin decizii de impunere comunicate până la data de 31 august 2024 inclusiv, chiar dacă pentru acestea nu s-a împlinit termenul de plată prevăzut la art. 156 alin. (1) din Legea nr. 207/2015 privind Codul de procedură fiscală, cu modificările și completările ulterioare, precum și diferențele de obligații bugetare principale aferente perioadelor fiscale de până la data de 31 august 2024 inclusiv, stabilite de organul fiscal local prin decizie de impunere emisă și comunicată până la data intrării în vigoare a prezentei proceduri, ca urmare a unui control fiscal;

c) obligațiile bugetare principale aferente perioadelor fiscale de până la data de 31 august 2024 inclusiv, stabilite prin decizie de impunere emisă din oficiu de organul fiscal sau prin declarație de impunere depusă cu întârziere de către contribuabil, în perioada cuprinsă între 1 septembrie 2024 și data depunerii cererii de anulare a accesoriilor inclusiv;

d) alte obligații de plată individualizate în titluri executorii emise potrivit legii și existente în evidența organului fiscal în vederea recuperării la data de 31 august 2024 inclusiv, precum și obligațiile bugetare principale stabilite de alte organe decât organul fiscal local, aferente perioadelor fiscale de până la data de 31 august 2024, transmise spre recuperare organului fiscal local în perioada cuprinsă între 1 septembrie 2024 și data depunerii cererii de anulare a accesoriilor inclusiv.

(3) Nu sunt considerate obligații de plată restante la data de 31 august 2024 inclusiv:

a) obligațiile bugetare pentru care s-au acordat și sunt în derulare înlesniri la plată, potrivit legii, la data de 31 august 2024 inclusiv;

b) obligațiile de plată stabilite în acte administrative a căror executare este suspendată în condițiile legii la data de 31 august 2024 inclusiv.

(4) Sunt considerate restante la data de 31 august 2024 inclusiv și obligațiile de plată care, la această dată, se află în oricare dintre situațiile prevăzute la alin. (3), iar ulterior acestei date, dar nu mai târziu de data de 25 noiembrie 2024 inclusiv, înlesnirea la plată își pierde valabilitatea sau, după caz, încetează suspendarea executării actului administrativ fiscal.

(5) Pentru obligațiile prevăzute la alin. (3) lit. b), debitorii pot renunța la efectele suspendării actului administrativ fiscal pentru a beneficia de anularea dobânzilor, penalităților și tuturor accesoriilor. În acest caz, debitorii trebuie să depună o cerere de renunțare la efectele suspendării actului administrativ fiscal până la data depunerii cererii de anulare a accesoriilor inclusiv.

(6) Anularea accesoriilor în cazul obligațiilor bugetare la 31 august 2024 datorate bugetului local, se aplică de către organul fiscal local, dacă consiliul local stabilește, prin hotărâre, aplicarea acestor prevederi.

(7) Prin accesorii aferente obligațiilor bugetare, se înțelege cuantumul majorărilor de întârziere, reglementate de art.183 din Legea nr.227/2015, privind Codul de procedură fiscală, cu modificările și completările ulterioare, precum și majorările/accesoriile stabilite prin alte acte normative sau contractuale.

(8) Prin hotărârea prevăzută la art.(6) consiliul local aprobă și procedura de anulare a accesoriilor/majorărilor de întârziere.

(9) Prezenta procedură se aplică pe raza administrativ – teritorială a comunei Tăureni , județul Mureș și va fi adoptată prin hotărâre a consiliului local.

2. Durata și condițiile aplicării procedurii

(1) Prezenta procedură se aplică de la data aprobării prin hotărâre a Consiliului local, până la 25.11.2024 inclusiv (data limită de depunere a cererii sub sancțiunea decăderii), termenul de soluționare de către organul fiscal a cererilor depuse în termen fiind 31.12.2024.

Procedura vizează anularea accesoriilor/majorărilor de întârziere aferente obligațiilor bugetare principale restante la data de 31 august 2024, dacă sunt îndeplinite cumulativ următoarele condiții:

a) toate obligațiile bugetare principale restante la data de 31 august 2024 inclusiv, administrate de organul fiscal local, se sting prin orice modalitate prevăzută de art. 22 din Legea nr. 207/2015, cu modificările și completările ulterioare, până la data depunerii cererii de anulare a accesoriilor inclusiv, dar nu mai târziu de data de 25 noiembrie 2024.

b) sunt stinse prin orice modalitate prevăzută de art. 22 din Legea nr. 207/2015, cu modificările și completările ulterioare, până la data depunerii cererii de anulare a accesoriilor/majorărilor de întârziere inclusiv, toate obligațiile bugetare principale și accesorii/majorări de întârziere administrate de organul fiscal local cu termene de plată cuprinse între data de 1 septembrie 2024 și data depunerii cererii de anulare a accesoriilor inclusiv, dar nu mai târziu de data de 25 noiembrie 2024.

c) debitorul să aibă depuse toate declarațiile fiscale, potrivit vectorului fiscal, până la data depunerii cererii de anulare a accesoriilor inclusiv. Această condiție se consideră îndeplinită și în cazul în care, pentru perioadele în care nu s-au depus declarații fiscale, obligațiile fiscale au fost stabilite, prin decizie, de către organul fiscal local;

d) debitorul depune cererea de anulare a accesoriilor după îndeplinirea în mod corespunzător a condițiilor prevăzute la lit. a)-c), dar nu mai târziu de data de 25 noiembrie 2024 inclusiv, sub sancțiunea decăderii.

e) Dobânzile, penalitățile și toate accesoriile aferente diferențelor de obligații bugetare principale declarate suplimentar de debitori prin declarație rectificativă prin care se corectează obligațiile bugetare principale cu scadențe anterioare datei de 31 august 2024 inclusiv, administrate de organul fiscal local, se anulează dacă sunt îndeplinite cumulativ următoarele condiții:

-declarația rectificativă este depusă începând cu data de 1 septembrie 2024 până la data depunerii cererii de anulare a accesoriilor inclusiv, dar nu mai târziu de data de 25 noiembrie 2024

-toate obligațiile bugetare principale individualizate în declarația rectificativă se sting prin orice modalitate prevăzută de art. 22 din Legea nr. 207/2015, cu modificările și completările ulterioare, până la data depunerii cererii de anulare a accesoriilor inclusiv, dar nu mai târziu de data de 25 noiembrie 2024.

-sunt îndeplinite, în mod corespunzător, condițiile prevăzute la lit. b)-d).

 (g) Dobânzile, penalitățile și toate accesoriile aferente obligațiilor bugetare principale cu scadențe anterioare datei de 31 august 2024 inclusiv și stinse până la această dată se anulează dacă sunt îndeplinite cumulativ și în mod corespunzător condițiile prevăzute la lit. b)-d).

(2) Toate accesoriile aferente obligațiilor bugetare principale administrate de organul fiscal local cu scadențe anterioare datei de 31 august 2024 inclusiv și individualizate în decizii de impunere emise ca urmare a unei inspecții fiscale sau verificării situației fiscale personale în derulare la data intrării în vigoare a OUG nr.107/2024, și a prezentei proceduri se anulează dacă sunt îndeplinite cumulativ următoarele condiții:

 a) toate diferențele de obligații bugetare principale individualizate în decizia de impunere sunt stinse prin orice modalitate prevăzută de art. 22 din Legea nr. 207/2015, cu modificările și completările ulterioare, până la termenul de plată prevăzut la art. 156 alin. (1) din aceeași lege;

 b) cererea de anulare a accesoriilor se depune în termen de 90 de zile de la comunicarea deciziei de impunere, sub sancțiunea decăderii.

 (3) Prin inspecție fiscală sau verificare a situației fiscale personale în derulare la data intrării în vigoare a OUG nr.69/2020 se înțelege acea inspecție sau verificare pentru care nu s-a comunicat persoanei controlate decizia de impunere până la data intrării în vigoare a prezentei proceduri.

 (4) Prin derogare de la art. 105 alin. (8) din Legea nr. 207/2015, cu modificările și completările ulterioare, în situația inspecțiilor fiscale ce urmează să înceapă după data intrării în vigoare a prezentei proceduri, în scopul acordării anulării prevăzute la lit.e, organul fiscal local ia în considerare declarațiile rectificative depuse de debitori în cel mult 10 zile de la data intrării în vigoare a prezentei proceduri.

3. Condiții de eligibilitate, solicitarea de anulare și implementarea procedurii

1) Debitorii care intenționează să beneficieze de anularea obligațiilor bugetare accesorii potrivit prezentei proceduri, pot depune o notificare (anexa 1 la procedură) adresată organului fiscal local, cu privire la intenția lor, până cel mai târziu la data depunerii cererii de anulare a accesoriilor, 25 noiembrie 2024 inclusiv, sub sancțiunea decăderii.

2) După primirea notificării prevăzute la lin.(1), organul fiscal local verifică dacă debitorul și-a îndeplinit obligațiile declarative până la respectiva dată, efectuează stingerile, compensările și orice fel de alte operațiuni necesare în vederea stabilirii cu certitudine a obligațiilor bugetare ce constituie condiție pentru acordarea facilității fiscale. În cazul în care se constată că debitorul nu și-a îndeplinit obligațiile declarative, organul fiscal local îl îndrumă potrivit art.7 din Codul de procedură fiscală.

3) În termen de cel mult 5 zile lucrătoare de la data depunerii notificării, organul fiscal local eliberează din oficiu certificatul de atestare fiscală, pe care îl comunică debitorului.

4) Organul fiscal are obligația de a clarifica cu debitorul eventualele neconcordanțe cu privire la obligațiile bugetare ce constituie condiție pentru acordarea facilității fiscale sau a celor care pot fi anulate.

5) Pentru debitorii care au notificat organul fiscal potrivit alin.(1):

a) Toate accesoriile, care pot face obiectul anulării, se amână la plată în vederea anulării. În acest caz, organul fiscal emite decizie de amânare la plată a tuturor accesoriilor;

b) Procedura de executare silită nu începe sau se suspendă, după caz, pentru obligațiile accesorii amânate la plată potrivit lit.a),

c) Obligațiile accesorii amânate la plată potrivit lit.a) nu se sting până la data soluționării cererii de anulare a accesoriilor sau până la data de 25 noiembrie 2024 inclusiv, în cazul în care debitorul nu depune cerere de anulare a accesoriilor.

(6)Prevederile alin.(5) sunt aplicabile și pe perioada cuprinsă între data depunerii cererii de anulare a accesoriilor și data emiterii deciziei de soluționare a cererii.

(7) Decizia de amânare la plată a tuturor accesoriilor își pierde valablitatea în oricare dintre următoarele situații:

a ) La data emiterii deciziei de anulare a accesoriilor sau a deciziei de respingere a cererii de anulare a accesoriilor, după caz;

 b) La data de 25 noiembrie 2024, în cazul în care debitorul nu depune cerere de anulare a accesorilor.

(8) Debitorii care nu au notificat organul fiscal local potrivit alin.(1) toate accesoriile care pot fi anulate potrivit prezentei proceduri și care au fost stinse după data intrării în vigoare a prezentei proceduri, se pot restitui potrivit Legii nr.207/2015, cu modificările și completările ulterioare.

 (9) Prin derogare de la prevederile art.236 din codul de procedură fiscală, până la data de 25 noiembrie 2024 inclusiv, debitorii care au notificat organul fiscal și au înființate popriri la data intrării în vigoare a prezentei proceduri, de către organul de executare fiscală, asupra disponibilităților bănești, pot efectua plata sumelor înscrise în adresele de înființare a popririi din sumele indisponibilizate, altele decât cele reprezentând obligații de plată care fac obiectul amânării la plată în vederea anulării potrivit prevederilor pct.5 lit.a

(10) Prevederile alin.(9) sunt aplicabile și pentru măsurile de executare silită prin poprire înființate între data intrării în vigoare a prezentei hotărâri și data de 25 noiembrie 2024 inclusiv.

(11) Cererea de anulare a accesoriilor (anexa nr.2 la procedură), depusă până la data de 25 noiembrie 2024, sub sancțiunea decăderii, se soluționează prin decizie de anulare a accesoriilor sau, după caz, decizie de respingere a a cererii de anulare.

(12) Un debitor poate beneficia de anularea accesoriilor potrivit prezentei proceduri, independent sau cumulat, dacă sunt îndeplinite toate condițiile pentru acordarea anulării.

 (13) Facilitățile fiscale prevăzute de prezenta procedură își mențin valabilitatea și în următoarele cazuri:

a) în cazul desființării actului administrativ fiscal în procedura de soluționare a contestației, chiar dacă s-a dispus emiterea unui nou act administrativ fiscal;

b) în cazul în care ulterior emiterii certificatului de atestare fiscală, organul fiscal constată existența unor obligații bugetare ce nu au fost incluse în certificatul de atestare fiscală.

(14) Împotriva actelor administrative fiscale emise potrivit prezentei proceduri se poate formula contestație potrivit art.268-281 din Codul de procedură fiscală.

(4) Anularea accesoriilor în cazul debitorilor care beneficiază de eșalonare la plată

(1) Debitorii care la data intrării în vigoare prezentei proceduri, beneficiază de eșalonarea la plată a obligațiilor fiscale potrivit Legii nr. 207/2015, cu modificările și completările ulterioare, precum și cei care obțin eșalonarea în perioada cuprinsă între data intrării în vigoare a prezentei proceduri și data de 25 noiembrie 2024 inclusiv, pot beneficia de anularea dobânzilor, penalităților și tuturor accesoriilor în condițiile prezentei proceduri.

(2) Debitorii care la data intrării în vigoare a prezentei proceduri, beneficiază de eșalonarea la plată a obligațiilor fiscale potrivit Legii nr. 207/2015, cu modificările și completările ulterioare, precum și cei care obțin eșalonarea în perioada cuprinsă între data intrării în vigoare a prezentei proceduri și data de 25 noiembrie 2024 inclusiv, pot beneficia, în baza cererii de anulare a accesoriilor, depuse până la data de 25 noiembrie 2024 inclusiv, de anularea tuturor accesoriilor, dacă eșalonarea la plată se finalizează până la data depunerii cererii de anulare a accesoriilor inclusiv. În acest caz, accesoriile incluse în ratele de eșalonare cu termene de plată după data intrării în vigoare a prezentei proceduri, achitate odată cu plata ratei de eșalonare se restituie potrivit Legii nr. 207/2015, cu modificările și completările ulterioare. În situația în care eșalonarea la plată aflată în derulare cuprinde numai obligații de plată accesorii, debitorii pot beneficia de anularea accesoriilor rămase de plată din înlesnirea la plată acordată, fără a le mai achita, urmând ca, în baza cererii de anulare a accesoriilor, organul fiscal local să emită decizia de anulare a accesoriilor, precum și decizia de finalizare a eșalonării la plată.

(5) Dispoziții finale

 Organele de specialitate ale Compartimentului Buget-Contabilitate, Impozite și Taxe ,Achiziții Publice cu atribuții în administrarea creanțelor bugetare locale verifică îndeplinirea tuturor condițiilor prevăzute de prezenta procedură, inclusiv achitarea integrală a amenzilor contravenționale aflate în executare silită la organul fiscal local.